Preliminariosios sutarties 2 priedas/pagrindinės sutarties 1 priedas

**I-III pirkimo dalims**

**PASLAUGŲ TECHNINĖ SPECIFIKACIJA** **IR KVALIFIKACIJOS REIKALAVIMAI PASLAUGŲ TEIKĖJO VADOVAUJANTIEMS SPECIALISTAMS IR ASMENIMS, ATSAKINGIEMS UŽ SUTARTIES VYKDYMĄ**

**I. Pirkimo objektas –** Inžinerinių tinklų projektų bendroji, dalies, specialioji ekspertizė ir skaičiuojamosios kainos nustatymo ekspertizės atlikimo paslauga.

**II. Pirkimo tikslas –** nustatyti, ar Kauno miesto savivaldybės užsakymu parengtų projektų sprendiniai atitinka esminius statinio reikalavimus, kitus statybos teisės aktų nustatytus reikalavimus, privalomųjų statinio projekto rengimo dokumentų reikalavimus, normatyvinių statinio saugos ir paskirties dokumentų reikalavimus, projekto sprendinių sąryšį ir suderinamumą. Taip pat nustatyti ar numatytas statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis atitinka projektų sprendinius ir ar skaičiuojamoji kaina apskaičiuota vadovaujantis LR Aplinkos ministro įsakymais patvirtintomis Statinių projektavimo darbų kainų skaičiavimo rekomendacijomis ir patvirtintais Statybos skaičiuojamosios kainos nustatymo principais.

**III. Paslaugų teikėjo įsipareigojimai** - Paslaugų teikėjas Užsakovo užsakymu turi atlikti parengtų projektų ekspertizę, vadovaujantis statybos techninio reglamento STR 1.04.04:2017 „Statinio projektas, projekto ekspertizė“, paveldo tvarkybos reglamento PTR 3.03.01:2005 „Nekilnojamojo kultūros paveldo statinio tvarkomųjų statybos darbų projekto ar tvarkomųjų paveldosaugos darbų projekto paveldosaugos (specialiosios) ekspertizės atlikimo taisyklės“ ir kitų statybą reglamentuojančių teisės aktų ir normatyvinių statinio saugos ir paskirties dokumentų ir šios specifikacijos bei sutarties nustatytais reikalavimais. Be reglamento 75 punkte išvardytų reikalavimų, atliekant statinio, kurio projektavimas ir (ar) statyba finansuojama Lietuvos Respublikos valstybės biudžeto (įskaitant Europos Sąjungos struktūrinių fondų ir kitos tarptautinės finansinės paramos lėšas) lėšomis, valstybės vardu pasiskolintomis arba valstybės garantuotų paskolų lėšomis, valstybės pinigų fondų lėšomis, savivaldybių biudžetų lėšomis, atliekant projekto ekspertizę, tikrinamas statybos skaičiuojamosios kainos pagrįstumas.

**IV. Paslaugų pobūdis**

* *Statinio projekto ekspertizės rūšys* – bendroji projekto ekspertizė, dalinė projekto ekspertizė, projekto specialioji ekspertizė, skaičiuojamosios kainos nustatymo ekspertizė.
* *Statybos rūšys:* nauja statyba, rekonstravimas, kapitalinis remontas, paprastasis remontas, tvarkomieji statybos darbai, tvarkybos darbai*.*
* Projektai: techniniai projektai, techniniai-darbo projektai, darbo projektai, supaprastinti projektai, aprašai, tvarkomųjų statybos darbų projektai, tvarkomųjų paveldosaugos darbų projektai.
* Projekto dalys pagal STR 1.04.04:2017 „Statinio projektas, projekto ekspertizė“.

**V. Paslaugų suteikimo terminai:**

|  |  |  |  |
| --- | --- | --- | --- |
|  Eil. Nr.  | **Ekspertizės rūšis** | **Projektų statybos ir montavimo darbų sąmatinė kaina, Eur (su PVM)** | **Paslaugos suteikimo trukmė nuo užsakymo Paslaugų teikėjui pateikimo dienos** |
| 1. | Bendroji projekto ekspertizė | 0-150 000 | 5 d. d |
| 150 001 – 500 000 | 5 d. d. |
| 500 001 -1 500 000 | 10 d. d. |
| 1 500 001 ir daugiau | 15 d. d. |
| 2. | Projekto dalies (dalinė) ekspertizė | 0 -150 000 | 5 d. d. |
| 150 001 – 500 000 | 5 d. d. |
| 500 001 -1 500 000 | 5 d. d. |
| 1 500 001 ir daugiau | 5 d. d. |
| 3. | Bendroji darbo projekto ekspertizė | 0 -150 000 | 5 d. d. |
| 150 001 – 500 000 | 5 d. d. |
| 500 001 -1 500 000 | 10 d. d. |
| 1 500 001 ir daugiau | 15d. d. |
| 4. | Projekto keitimo ar papildymo bendroji ekspertizė | 0 -150 000 | 5 d. d. |
| 150 001 – 500 000 | 5 d. d. |
| 500 001 -1 500 000 | 10 d. d. |
| 1 500 001 ir daugiau | 10 d. d. |
| 5. | Nenumatytų ir (ar) papildomų darbų skaičiuojamosios sąmatinės kainos ekspertizė1  | 0 -15 000\* | 5 d. d. |
| 15 001 – 50 000\* | 5 d. d. |
| 50 001 -1 50 000\* | 5 d. d. |
| 150 001 ir daugiau\* | 5 d. d. |
|  6. | Tvarkybos darbų projekto paveldosaugos (specialioji) ekspertizė  | 0 -150 000 | 8 d. d. |
| 150 001 – 500 000 | 8 d. d. |
| 500 001 -1 500 000 | 8 d. d. |
| 1 500 001 ir daugiau | 8 d. d. |
| 7. | Savivaldybės infrastruktūros įrengimo skaičiuojamosios kainos ekspertizė ir išvadų pateikimas2  | 0- 10 000 | 2 d. d. |
| 10 001 100 000 | 3 d. d. |
| 100 001 1 000 000 | 4 d. d. |
| 1 000 001 ir daugiau | 5 d. d. |
| 8. | Iniciatoriaus pastatytos savivaldybės infrastruktūros išlaidų analizė ir pateiktų finansinių dokumentų tikrinimas3 |   | 10 d. d. |

\* Nenumatytų ir (ar) papildomų darbų sąmatinė kaina

**VI. Paslaugų aprašymas ir reikalavimai paslaugoms**

**Nenumatytų ir (ar) papildomų darbų skaičiuojamosios sąmatinės kainos ekspertizė1** – atlikti statybos rangos darbų metu atsiradusių nenumatytų ir (ar) papildomų darbų skaičiuojamosios kainos ekspertizę siekiant įvertinti ar nenumatytų ir (ar) papildomų darbų skaičiuojamoji kaina yra apskaičiuota vadovaujantis LR Aplinkos ministro įsakymais patvirtintomis Statinių projektavimo darbų kainų skaičiavimo rekomendacijomis ir patvirtintais Statybos skaičiuojamosios kainos nustatymo principais.

**Savivaldybės infrastruktūros įrengimo skaičiuojamosios kainos ekspertizės2** - atlikti Iniciatoriaus siūlomos pastatyti ir/ar rekonstruoti ar Užsakovo planuojamos remontuoti ar rekonstruoti infrastruktūros skaičiuojamosios kainos ekspertizę, kuri įvertintų ar skaičiuojamoji kaina apskaičiuota vadovaujantis LR Aplinkos ministro įsakymais patvirtintomis Statinių projektavimo darbų kainų skaičiavimo rekomendacijomis ir patvirtintais Statybos skaičiuojamosios kainos nustatymo principais.

**Savivaldybės infrastruktūros plėtros iniciatorius** (toliau - Iniciatorius) – Lietuvos Respublikos ar užsienio valstybės fizinis ar juridinis asmuo, kita organizacija ar jų padalinys, inicijuojantys ir įgyvendinantys Kauno miesto savivaldybės (toliau - savivaldybė) infrastruktūros plėtrą savivaldybės teritorijoje pagal savivaldybės infrastruktūros plėtros sutartį.

**Iniciatoriaus pastatytos savivaldybės infrastruktūros išlaidų analizė3** - atlikti išlaidų, patirtų įgyvendinant savivaldybės infrastruktūros plėtrą (toliau – patirtos išlaidos) analizę ir įvertinti jų pagrįstumą.

Įvertinti, ar Iniciatoriaus finansinės išlaidos pastatytai savivaldybės infrastruktūrai yra pagrįstos ir skirtos tik šios infrastruktūros įrengimui. Išlaidų pagrįstumui įvertinti Iniciatorius turės pateikti žemiau nurodytus dokumentus, o Paslaugos teikėjas atlikti patirtų išlaidų analizę, nurodant ar patirtos išlaidos yra finansiškai pagrįstos.

Tikrinami šie dokumentai:

1. sąskaitos faktūros už savivaldybės infrastruktūros plėtrai įsigytas medžiagas, atliktus savivaldybės infrastruktūros plėtros darbus įrodantys dokumentai, banko arba kitos kredito įstaigos sąskaitos išrašai, įrodantys, kad pagal patirtas išlaidas pateisinančius dokumentus buvo atliktas mokėjimas, vadovaujantis projektavimo rangos, statybos rangos ar kitomis statybos ir įrengimo sutartimis;

2. atliktų savivaldybės infrastruktūros plėtros darbų aktai;

3. rangos ar kitokios savivaldybės infrastruktūros plėtros darbų sutartys ir jų apmokėjimą patvirtinantys dokumentai, banko arba kitos kredito įstaigos sąskaitos išrašai, įrodantys, kad pagal patirtas išlaidas pateisinančius dokumentus atliktas mokėjimas;

4. iniciatorių jungtinės veiklos ar kita sutartis dėl kompensacijos išmokėjimo tvarkos (jei tokia sutartis sudaryta);

5. kiti dokumentai, patvirtinantys ar paaiškinantys patirtas išlaidas įgyvendinant sutartyje numatytą savivaldybės infrastruktūros plėtrą.

**VII. Paslaugos atlikimo procedūra**:

* Užsakovas el. paštu ir/ar raštu pateikia ekspertizės rangovui užsakymą, kuriame nurodytas projekto pavadinimas, projekto SMD ir projektuotojas (fiksuojama paslaugos atlikimo pradžia)
* Jei ekspertizės rangovas pageidauja, Užsakovas ir/ar projektuotojas ekspertizės rangovui pristato projektą
* Ekspertizės rangovas, atlikęs projekto ekspertizės paslaugą pateikia galutinį ar tarpinį aktą popierinę (paštu ar kt.) ir el. versiją el. paštu Užsakovui ir Projektuotojui (fiksuojama ekspertizės atlikimo pabaiga). Aktas el. paštu turi būti pateiktas ne vėliau kaip 1 darbo diena po ekspertizės atlikimo termino pabaigos.

*Tuo atveju, jei buvo gautas tarpinis ekspertizės aktas*:

* Projektuotojas per Užsakovo paskirtą laiką pateikia ekspertizės rangovui pataisytą projektą
* Ekspertizės rangovas patikrina projektą pagal pateiktas pastabas ne vėliau kaip per 5 d. d. nuo projekto pateikimo dienos ir Užsakovui pateikia galutinį ekspertizės aktą popierinę (paštu ar kt.) ir el. versiją el. paštu Užsakovui ir Projektuotojui ne vėliau kaip per 5 d. d. nuo projekto pateikimo dienos. Be to, pateikiant teigiamą ekspertizės aktą pateikti kartu ir projekto galutinę versiją (skaitmeninę versiją).
* **Ekspertizės rangovas privalo** atlikti pakartotinę (bendrąją, dalinę, specialiąją) projekto ekspertizę neatlygintinai, nereikalaudamas jokio papildomo apmokėjimo, jeigu projektą (kuris ekspertizės rangovo yra įvertintas vadovaujantis STR1.04.04:2017 „Statinio projektavimas, projekto ekspertizė“ punkto 89.1 reikalavimais ir kuriam pateikta išvada, kad projektą galima tvirtinti bei patvirtintas statytojo), derinant Lietuvos Respublikos informacinėje sistemoje „Infostatyba“ su tikrinančiais subjektais, bus gautas nepritarimas dėl projekto neatitikimo STR1.04.04:2017 „Statinio projektavimas, projekto ekspertizė“ 75 punkto reikalavimams.